
REFERATUL DE APROBARE A PROIECTULUI DE HOTĂRÂRE

privind modificarea și completarea contractului pentru activitatea de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timişoara precum şi a infrastructurii intrainstituţionale a municipalităţii nr. SC2017-10724/02.05.2017, atribuit către SC Drumuri Municipale Timişoara SA în temeiul art. 31 din Legea nr. 98/2016, aprobat prin HCLMT nr. 104/31.03.2017

1. Descrierea situatiei actuale

Prin HCLMT nr. 104/31.03.2017 s-a aprobat atribuirea contractului pentru activitatea de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timişoara precum şi a infrastructurii intrainstituţionale a municipalităţii, către Societatea Drumuri Municipale Timişoara SA, în temeiul art. 31 din Legea nr. 98/2016.

Prin aceeaşi hotărâre mai sus amintită s-a aprobat: Caietul de sarcini pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii; preţurile; contractul pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii.


Cota de profit si cheltuielile indirecte au fost aprobate prin Hotărârea Consiliului Local al Municipiului Timişoara nr. 142/24.04.2017.

Urmare adoptării hotărârii de atribuire a contractului de mai sus, între Municipiul Timișoara - în calitate de beneficiar, și Societatea Drumuri Municipale Timişoara SA - în calitate de executant, s-a încheiat contractul nr. SC2017-10724/02.05.2017.
2. Schimbari preconizate și rezultate așteptate

Prin adresa cu nr. 6063/03.08.2022, Societatea Drumuri Municipale Timişoara SA solicită actualizarea tarifelor pentru lucrările care fac obiectul contractului nr.  SC2017-10724/02.05.2017, prin act adiţional, ca urmare a finalizării procedurilor de achiziţie publică ale principalelor materiale.

Prin aceeaşi adresă Societatea Drumuri Municipale Timişoara SA propune aprobarea unor noi articole de deviz datorită diversificării categoriilor de lucrări, respectiv un număr de 21 articole de deviz pe care le consideră necesare pentru realizarea lucrărilor solicitate de către beneficiar.
             Având în vedere apariția unor materiale noi, care pot fi utilizate pentru aceste lucrări, arhitecții Direcției de Urbanism din cadrul Primăriei Municipiului Timișoara, au propus un număr de 26            articole de deviz prezentate în Anexa 2. Prețurile urmând a se stabili în urma licitațiilor organizate de către Societatea Drumuri Municipale Timişoara SA.

Conform art. 22 din OG nr. 43/1997 privind regimul drumurilor, administrarea drumurilor judeţene se asigura de către consiliile judeţene, iar a drumurilor de interes local, de către consiliile locale pe raza  administrativ-teritorială a acestora. Fac excepţie sectoarele de drumuri judeţene, situate în intravilanul localităţilor urbane, inclusiv lucrările de arta, amenajările şi accesoriile aferente, care vor fi în administrarea consiliilor locale respective.

Potrivit legislaţiei în vigoare cu privire la achiziţiile publice, Societatea Drumuri Municipale Timişoara SA este autoritate contractantă, având obligaţia de a respecta procedura prevăzută de legislaţia în  vigoare.

Art. 20.1 din Contractul nr. SC2017-10724/02.05.2017 prevede faptul că, revizuirea preţurilor unitare la principalele materiale se va efectua anual, după finalizarea procedurilor de achiziţii, şi vor fi supuse aprobării Consiliului Local al Municipiului Timişoara. Preţurile rezultate ca urmare a modificărilor legislative (majorarea salarului minim pe economie, taxe şi impozite datorate bugetului de stat şi bugetele speciale, etc) se vor aproba de către beneficiar şi se vor pune în aplicare odată cu intrarea în vigoare a acestor modificări.

Precizăm că pe parcursul derulării contractului mai sus-menționat, respectiv de la data semnării și până în prezent, Societatea Drumuri Municipale Timişoara SA și-a îndeplinit întocmai și la timp toate lucrările comandate de către beneficiar, iar calitatea acestor lucrări corespunde cerințelor impuse de normele tehnice în vigoare.

Astfel, se impune modificarea Contractul contractului SC2017-10724/2017, prin act adiţional, în sensul completării listei de lucrări cu noi articole, conform Anexelor 1 și 2, precum şi actualizarea preţurilor aprobate conform Devizului atasat care face parte integrantă din prezenta hotărâre și întocmirea unui act adițional la contractul nr. SC2017 - 10724/02.05.2017 pentru activitatea de reparații și întreținere a străzilor, aleilor, trotuarelor, podurilor, pasajelor, pasarelelor din municipiul Timișoara precum şi a infrastructurii intrainstituţionale a municipalităţii.

3. Concluzii

Consider necesar și oportun  aprobarea proiectului de hotărâre privind modificarea și completarea contractului pentru activitatea de reparaţii şi întreţinere a străzilor, aleilor, trotuarelor, podurilor, pasajelor, pasarelelor din municipiul Timişoara precum şi a infrastructurii intrainstituţionale a municipalităţii nr. SC2017-10724/02.05.2017, atribuit către SC Drumuri Municipale Timişoara SA în temeiul art. 31 din Legea nr. 98/2016, aprobat prin HCLMT nr. 104/31.03.2017.

